open-index/open-wikipedia-markdown huggingface dataset:
লিয়ারি টাউন

**লিয়ারি** (, ) মূলত পাকিস্তানের সিন্ধু প্রদেশের করাচী জেলার অন্তর্গত একটি শহর। লিয়ারি করাচী জেলার আঠারোটি শহরের অন্যতম। এটি জেলা শহর থেকে অনেক দূরবর্তী ও ক্ষুদ্র একটি শহর হওয়া সত্ত্বেও শহরটি অধিক ঘনবসতিপূর্ণ। শহরের উত্তর দিকে লিয়ারি নদী এবং নদী পেরিয়ে জেলা শহর অবস্থিত, পূর্ব দিকে জামশেদ ও সাদ্দার শহর এবং পশ্চিমে করাচীর মূল পোতাশ্রয় বরাবর কেমারি শহর অবস্থিত।

## ইতিহাস
পাকিস্তানের যুক্তরাষ্ট্রীয় সরকার ২০০০ সালে স্থানীয় সরকার ব্যবস্থা চালু করেছিল। এই ব্যবস্থা প্রণয়ন হবার পর পূর্ববর্তী তৃতীয় স্তর (প্রশাসনিক বিভাগ ব্যবস্থা) বিলুপ্ত হয়ে যায় এবং পূর্ববর্তী চতুর্থ স্তরকে (জেলা) নতুন তৃতীয় স্তরে পরিণত করা হয়েছিল। করাচী বিভাগের প্রশাসনিক অঞ্চল ছিল লিয়ারি শহর সহ তার সংলগ্ন আঠারোটি স্বায়ত্তশাসিত শহর। কিন্তু বর্তমানে নতুন করাচি সিটি জেলা গঠনের পর, পূর্বের লিয়ারি শহর করাচি শহর জেলার অন্তর্ভুক্ত হয়। করাচী বিভাগকে বিভক্ত করে নতুন পাঁচটি জেলা সৃষ্টি করা হয়।

## সামাজিক সূচক
করাচীর প্রাচীনতম স্থানগুলির মধ্যে লিয়ারি একটি। লিয়ারি শহরে দুটি জাতীয় মানের হাসপাতাল এবং কয়েকটি ছোট হাসপাতালসহ অনেকগুলি স্কুল, কলেজ এবং একটি বিশ্ববিদ্যালয় রয়েছে। বর্তমানে লিয়ারি শহরে পাকিস্তান তেহরিক-ই-ইনসাফের (পিটিআই) এর গুরুত্বপূর্ণ রাজনৈতিক ঘাঁটি। লিয়ারি শহরে করাচি ও বেলুচিস্তানের মানুষদেরও আধিক্য রয়েছে।ধারণা করা হয় এরাই এই শহরের প্রাচীনতম বাসিন্দা। পশতুর এক বিশাল জনগোষ্ঠীর পাশাপাশি কুচি ও মেমনস সম্প্রদায়ও এখানে বসবাস করে। এছাড়াও লিয়ারি শহরে জিকরি মুসলিম সম্প্রদায়ের পাশাপাশি বহু সিদ্ধি সম্প্রদায়ের লোক বসবাস করে।

## জনসংখ্যার উপাত্ত
সিন্ধু জাতিরাই প্রথম লিয়ারি শহরে বস্তি গড়ে তোলে। পরবর্তীতে কিছু যাযাবর ও জেলে সম্প্রদায় এবং বালুচ জাতি এই অঞ্চলে বসবাস করতে আসে। লিয়ারি শহরের সংখ্যাগরিষ্ঠ জনগোষ্ঠী কচ্চি ভাষায় কথা বলে। 
লিয়ারি শহরে বিভিন্ন জাতিগোষ্ঠী বসবাস করে। জনগোষ্ঠীগুলো হল-
*বালুচ
*ব্রহুইস
*কাচ্চি
*মাহদাভিয়া
*গুজরাটি মুসলিম
*মুহাজির
*মেমন জাতি ইত্যাদি।

## শিক্ষা
লিয়ারি শহর বিশ্ববিদ্যালয়গুলির মধ্যে রয়েছে:

*বেনজির ভুট্টো শহীদ বিশ্ববিদ্যালয়, লিয়ারি (বিবিসিইল)
*শহীদ মোহতারমা বেনজির ভুট্টো মেডিকেল কলেজ (এসএমবিবিএমসি)
*লিয়ারি ডিগ্রি সরকারী বিজ্ঞান, মানবিক এবং ব্যবসায় শিক্ষা বালক কলেজ
*জুলফিকার আলি ভুট্টো বালক কলেজ
*চকীওয়ারা বালিকা কলেজ
*আবদুল্লাহ হারুন সায়েন্স এন্ড কমার্স বালক কলেজ
*নুসরত ভুট্টো বিজ্ঞান এন্ড কমার্স গার্লস কলেজ
*লিয়ারি জেনারেল মেডিকেল ও নার্সিং প্রশিক্ষণ ইনস্টিটিউট

## খেলাধুলা
লিয়ারি পাকিস্তানে ফুটবল খেলার জন্য অধিক পরিচিত। দেশের শীর্ষস্থানীয় অনেক খেলোয়াড় লিয়ারি শহরে জন্মগ্রহণ করেছেন। এই অঞ্চলে ফুটবল খুবই জনপ্রিয় এবং ফিফার বিশ্বকাপ নিয়ে লিয়ারি শহরবাসী খুবই উচ্ছ্বসিত। বিশ্বকাপের মৌসুমে লোকেরা বিশ্বকাপে অংশগ্রহণকারী প্রতিটি দেশের বিশেষত ব্রাজিলের পতাকা উত্তোলন করে। লিয়ারি শহরে বডি বিল্ডিং, বক্সিং এবং রেসলিং অতি জনপ্রিয়।

## আরও দেখুন
* লিয়ারি উন্নয়ন কর্তৃপক্ষ
* লিয়ারি এক্সপ্রেসওয়ে
* লিয়ারি নদী
* করাচী জেলা সরকার
## তথ্যসূত্র

## গ্রন্থপঞ্জি
**উৎস**
* 

## বহিঃসংযোগ
* Imagining Lyari through Akhtar Soomro
* Town map
* Official Website

বিষয়শ্রেণী:পাকিস্তানের শহর
বিষয়শ্রেণী:দক্ষিণ করাচি জেলা
বিষয়শ্রেণী:করাচির শহর
বিষয়শ্রেণী:লিয়ারি শহর
নেলসন ক্রিকেট ক্লাব

**নেলসন ক্রিকেট ক্লাব** () ল্যাঙ্কাশায়ারের নেলসন এলাকার সিডহিলভিত্তিক ক্রিকেট ক্লাব। ক্লাবটি ইংল্যান্ডের ল্যাঙ্কাশায়ার লীগে খেলে থাকে। নিজেদের অনুশীলনীর জন্যে নেলসনের সিডহিল মাঠ ব্যবহার করে। ২০১৬ মৌসুমে নীল থম্পসন অধিনায়কত্ব করেন ও তাদের পেশাদার খেলোয়াড় হিসেবে রয়েছেন রায়ান বেইলি।

১৮৬১ সালে দুইটি স্থানীয় ক্লাবকে একীভূত করে নেলসন ক্রিকেট ক্লাব গঠন করা হয়। ১৮৯২ সালে ল্যাঙ্কাশায়ার লীগ প্রবর্তনকালে ক্লাবটি প্রতিষ্ঠাতা সদস্যের ভূমিকায় অবতীর্ণ হয়েছিল। চ্যাম্পিয়নশীপের উদ্বোধনী মৌসুমেই ক্লাবটি শিরোপা জয়লাভে সক্ষমতা দেখায়। এরপর থেকে ক্লাবটি ২১বার লীগের শিরোপা জয় করে। এ সংখ্যাটি অন্য যে-কোন ক্লাবের তুলনায় সর্বাধিক। এ ক্লাবের লিয়ারি কনস্ট্যান্টাইন, কপিল দেব ও স্টিভ ওয়াহ’র ন্যায় বিখ্যাত ক্রিকেটারদের অংশগ্রহণ ছিল।

## সম্মাননা
***১ম একাদশ লীগ বিজয়ী** - **২১** - ১৮৯২, ১৮৯৫, ১৮৯৬, ১৯০৩, ১৯১১, ১৯২৮, ১৯২৯, ১৯৩১, ১৯৩২, ১৯৩৪, ১৯৩৫, ১৯৩৬, ১৯৩৭, ১৯৪৬, ১৯৬৫, ১৯৬৭, ১৯৬৯, ১৯৮৬, ১৯৯৪, ১৯৯৮, ১৯৯৯
***ওরস্লি কাপ বিজয়ী** - **৯** - ১৯২০, ১৯২৬, ১৯২৮, ১৯৩১, ১৯৩৪, ১৯৬২, ১৯৬৫, ১৯৯৫, ২০০৬
***রন সিঙ্গলটন কোলন ট্রফি** - **১** - ২০০০ (যৌথভাবে)
***২য় একাদশ লীগ বিজয়ী** - **১৫** - ১৮৯৬, ১৯০৯, ১৯১১, ১৯২৫ (যৌথভাবে), ১৯২৮, ১৯৩২, ১৯৫৬, ১৯৫৭, ১৯৫৮, ১৯৯০, ১৯৯৬, ২০০৮, ২০০৯, ২০১১, ২০১৪
***২য় একাদশ (ল্যাঙ্কাশায়ার টেলিগ্রাফ) কাপ বিজয়ী** - **৪** - ১৯৯৪, ২০০৮, ২০০৯, ২০১৩
***৩য় একাদশ লীগ বিজয়ী** - **৪** - ২০০৩, ২০০৭, ২০০৯, ২০১৩
***৫০ ওভারে সর্বোচ্চ রান** - ৩৩৬/৪ ব কোলন, নেলসন, ২৫ মে, ২০০৮

## তথ্যসূত্র

## বহিঃসংযোগ
*Nelson Cricket Club Website 
*Nelson CC at lancashireleague.com

বিষয়শ্রেণী:ল্যাঙ্কাশায়ার লীগের ক্রিকেট ক্লাব
বিষয়শ্রেণী:পেন্ডল বোরাভিত্তিক ক্রীড়া
বিষয়শ্রেণী:১৮৬১-এ প্রতিষ্ঠিত
বিষয়শ্রেণী:১৮৬১-এ ইংল্যান্ডে প্রতিষ্ঠিত
বিষয়শ্রেণী:১৮৬১-এ প্রতিষ্ঠিত ক্রিকেট ক্লাব
বিষয়শ্রেণী:নেলসন (ল্যাঙ্কাশায়ার)
বিষয়শ্রেণী:ল্যাঙ্কাশায়ার লিগের ক্রিকেট ক্লাব
আবু সাঈদ মুহাম্মদ শাহাদৎ হুসাইন

**আবু সাঈদ মুহাম্মদ শাহাদৎ হুসাইন** (জন্ম:১৯৫৫-মৃত্যু:২০২০) বাংলাদেশ জামায়াতে ইসলামীর রাজনীতিবিদ ও যশোর-২ আসনের সাবেক সাংসদ। তিনি ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। তিনি একজন সৎ ব্যক্তি হিসেবে মানুষের কাছে পরিচিত ছিলেন।

## জন্ম ও প্রাথমিক জীবন
আবু সাঈদ মুহাম্মদ শাহাদৎ হুসাইন যশোর জেলায় জন্মগ্রহণ করেন।

## রাজনৈতিক ও কর্মজীবন
যশোর সদর উপজেলার পদ্মবিলা ফাজিল মাদরাসার অধ্যক্ষের দায়িত্ব পালন করেন। আবু সাঈদ মুহাম্মদ শাহাদৎ হুসাইন বাংলাদেশ জামায়াতে ইসলামীর প্রার্থী হিসেবে যশোর-২ (চৌগাছা-ঝিকরগাছা) আসন থেকে ২০০১ সালের অষ্টম জাতীয় সংসদ নির্বাচনে দাঁড়িপাল্লা মার্কা নিয়ে সংসদ সদস্য নির্বাচিত হয়ে ছিলেন। তিনি ২০০৮ সালের নবম জাতীয় সংসদে জামায়াতে ইসলামীর প্রার্থী হিসেবে দাঁড়িপাল্লা মার্কা নিয়ে ও ২০১৮ সালের একাদশ জাতীয় সংসদ নির্বাচনে বিএনপির মনোনীত প্রার্থী হিসেবে ধানের শীষ মার্কা নিয়ে পরাজিত হন। ঝিকরগাছার বাঁকড়া ইউনিয়ন পরিষদের চেয়ারম্যান নির্বাচিত হয়ে জনপ্রতিনিধি হিসেবে প্রথম দায়িত্ব পালন করেন

## মৃত্যু
৩০ মে ২০২০ সালে ম্যাসিভ হার্ট অ্যাটাকে যশোর জেলায় মৃত্যুবরণ করেন।

## আরও দেখুন

* অষ্টম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* অষ্টম জাতীয় সংসদ সদস্যদের তালিকা (২০০১)  –জাতীয় সংসদ

বিষয়শ্রেণী:২০২০-এ মৃত্যু
বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:১৯৫৫-এ জন্ম
জয়ন্ত অমরসিংহে

**অমরসিংহে মুদালিগে জয়ন্ত গামিনি অমরসিংহে** (; জন্ম: ২ ফেব্রুয়ারি, ১৯৫৪) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৪ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে নোম্যাডস ও অ্যান্টোনিয়ান্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচের সারিতে ডানহাতে ব্যাটিংশৈলী করেছেন তিনি।

## প্রথম-শ্রেণীর ক্রিকেট
১৯৮৩-৮৪ মৌসুম থেকে ১৯৯২-৯৩ মৌসুম পর্যন্ত জয়ন্ত অমরসিংহের প্রথম-শ্রেণীর খেলোয়াড়ী জীবন চলমান ছিল। জিম্বাবুয়ের বিপক্ষে শ্রীলঙ্কা বোর্ড একাদশের সদস্যরূপে প্রথম-শ্রেণীর ক্রিকেটে অভিষেক ঘটে অমর সিংহের। খেলায় তিনি ১৩০ রান খরচায় দশ উইকেট দখল করেছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জয়ন্ত অমরসিংহে। ঐ সময়ে অন্যান্য অনেক শ্রীলঙ্কান ক্রিকেটারের ন্যায় তিনিও টেস্ট দলে অল্প কিছুদিন খেলার পর আস্তাকুড়ে নিক্ষিপ্ত হন। ৯ মার্চ, ১৯৮৪ তারিখে ক্যান্ডিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ মার্চ, ১৯৮৪ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।

অভিষেক পর্বটি দারুণভাবে শুরু করেন। দলের সংগ্রহ ১৫৫/৯ থাকা অবস্থায় তিনি মাঠে নামেন। বিনোদন জনকে সাথে নিয়ে ৬০ রান যুক্ত করেন। এ জুটির সংগ্রহটি তৎকালীন শ্রীলঙ্কান রেকর্ড হিসেবে চিত্রিত হয়। তবে বামহাতি অর্থোডক্স বোলিং করে সুবিধে পাননি। ঐ টেস্টে মাত্র ২০ ওভার বোলিং করার সুযোগ হয়েছিল তার। কলম্বোয় পরবর্তী টেস্টে অংশ নেন। আঁটোসাটো ৩০ ওভার বোলিং করে ২/৭৩ পান। এটিই তার সর্বশেষ টেস্টে অংশগ্রহণ ছিল।

একমাত্র শ্রীলঙ্কান টেস্ট ক্রিকেটার হিসেবে এগারো নম্বরে ব্যাটিংয়ে নেমে দলের পক্ষে সর্বোচ্চ রান করার গৌরব অর্জন করেছেন। ১৯৮৪ সালে ক্যান্ডিতে সসফরকারী নিউজিল্যান্ডের বিপক্ষে প্রথম ইনিংসে তার দল ২১৫ রানে অল-আউট হলেও তিনি ৩৪ রান করেছিলেন। এছাড়াও দক্ষিণ আফ্রিকান বিখ্যাত ক্রিকেটার বার্ট ভগলারের পর মাত্র দ্বিতীয় খেলোয়াড় হিসেবে ১১ নম্বরে নেমে দলের পক্ষে দ্বিতীয় ইনিংসে সর্বোচ্চ রান করার কৃতিত্বের অধিকারী। টেস্টের ইতিহাসে মাত্র পঞ্চম খেলোয়াড় হিসেবে ১১ নম্বরে দলের সর্বোচ্চ রান সংগ্রাহক তিনি।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:নোম্যাডস স্পোর্টস ক্লাবের ক্রিকেটার
বিষয়শ্রেণী:অ্যান্টোনিয়ান্স স্পোর্টস ক্লাবের ক্রিকেটার
বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী
বিষয়শ্রেণী:কলম্বো থেকে আগত ক্রিকেটার
মকবুল হোসেন (যশোরের রাজনীতিবিদ)

**মকবুল হোসেন** বাংলাদেশ জামায়াতে ইসলামীর রাজনীতিবিদ ও যশোর-২ আসনের সাবেক সাংসদ। তিনি ১৯৮৬ সালের জাতীয় নির্বাচনে সংসদ সদস্য নির্বাচিত হয়েছিলেন।

## জীবনী
মকবুল যশোর জেলায় জন্মগ্রহণ করেন। মকবুল হোসেন বাংলাদেশ জামায়াতে ইসলামীর প্রার্থী হিসেবে যশোর-২ (চৌগাছা-ঝিকরগাছা) আসন থেকে ১৯৮৬ সালের তৃতীয় জাতীয় সংসদ নির্বাচনে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে অংশ নিয়ে পরাজিত হন তিনি।

## তথ্যসূত্র

বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:যশোর জেলার ব্যক্তি
যৌনভীতি

**যৌনভীতি** বা **সেক্সোফোবিয়া** হ'ল যৌন অঙ্গ বা যৌন ক্রিয়াকলাপগুলির ভয়  এবং বৃহত্তর অর্থে যৌনতার ভয়। এমন হতে পারে, তার শিক্ষাগত পটভূমি, ব্যক্তিগত অভিজ্ঞতা এবং মানসিকতার উপর ভিত্তি করে বা ধর্মীয় গোষ্ঠী, প্রতিষ্ঠান বা রাজ্যের সমষ্টিগত সত্তার অবস্থানের ভিত্তিতে ব্যক্তির মনোভাবের ক্ষেত্রে এরুপ বিরুপ একটা প্রভাব পরতে পারে। 

## স্বাস্থ্য
ক্লিনিকাল আলাপে যৌনভীতির প্রভাব রোগীদের চিকিৎসকদের সাথে কথা বলার ক্ষেত্রে প্রভাব ফেলে, কারণ এটি ব্যক্তিগত যোগাযোগের সমস্যাগুলির বিষয়ে কথা বলার জন্য বিভিন্ন কৌশলে নিজেকে প্রকাশ করতে বলে।  সেই অর্থে, চিকিত্সকরা নিরপেক্ষ এবং পর্দাযুক্ত শব্দভাণ্ডার ব্যবহার করে রোগীদের তাদের যৌন সমস্যা সম্পর্কে খোলামেলা কথা বলতে নিরুৎসাহিত করতে পারে।

অন্যথায়, ইতিহাসবিদ এবং সমাজবিজ্ঞানী সিন্ডি প্যাটন যৌনভীতিকে অন্যতম প্রধান ট্রেন্ড হিসাবে চিহ্নিত করেছেন যা গ্রেট ব্রিটেনের এইচআইভি মহামারীর দ্বিতীয় ধাপের বিকাশের বৈশিষ্ট্যকে সংজ্ঞায়িত করে এবং হোমোফোবিয়া এবং জীবাণুফোবিয়ার সাথে চিহ্নিত করে। 

## তথ্যসূত্র

বিষয়শ্রেণী:মানব যৌনতা
বিষয়শ্রেণী:যৌনবিজ্ঞান
বিষয়শ্রেণী:অমূলক ভীতি
বিষয়শ্রেণী:অতিশালীনতা
প্রাণিজ বিষ

**প্রাণিজ বিষ** বা **ভেনম** হল প্রাণিদেহে উৎপন্ন হওয়া এক ধরনের বিষাক্ত নিঃসরণ। এই বিষাক্ত নিঃসরণটি বিভিন্ন ধরনের প্রানীর মধ্যেই পাওয়া যায়। এরমধ্যে শিকারি প্রাণি থেকে শুরু করে মেরুদণ্ডী ও অমেরুদণ্ডী প্রাণী অন্তর্ভুক্ত। এ নিঃসরণটিতে কমপক্ষে চারধরনের বিষাক্ত বস্তু থাকে যা মৃত্যু ঘটাতে পারে। বিষাক্ত বস্তুগুলো হল: নেক্রোটক্সিন ও সাইটোটক্সিন, যা দেহের কোষগুলোকে মেরে ফেলে; নিউরোটক্সিন, যা নার্ভাস সিস্টেমকে অকার্যকর করে; এবং মায়োটক্সিন; যা মাংসপেশীকে অসাড় করে ফেলে।

জৈবিকভাবে, ভেনমকে সাধারণ বিষ থেকে আলাদা করা হয় কারণ বিষ খাওয়া হয় বা পাকস্থলিতে গ্রহণ করা হয়, অপরদিকে ভেনম কামড়, দংশন বা অনুরূপ ক্রিয়ায় সরবরাহ করা হয়। ভেনমযুক্ত প্রাণী প্রতি বছর হাজার হাজার মানুষের মৃত্যুর কারণ। যদিও বিভিন্ন ভেনমে পাওয়া বিষাক্ত বস্তু অনেক রোগের চিকিৎসায় ব্যবহৃত হয়।

## তথ্যসূত্র

বিষয়শ্রেণী:বিষক্রিয়াবিজ্ঞান
বিষয়শ্রেণী:প্রাণি শারীরতত্ত্ব
বিষয়শ্রেণী:টক্সিন
মকবুল হোসেন (ঢাকা-৯ আসনের সাংসদ)

**মকবুল হোসেন** (-২৪ মে ২০২০) শিল্পপতি, আইনজীবী ও বাংলাদেশ আওয়ামী লীগের রাজনীতিবিদ। তিনি ঢাকা-৯ আসন থেকে জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
মকবুল হোসেন  সালে বিক্রমপুরে জন্মগ্রহণ করেন। তিনি জগন্নাথ কলেজ থেকে লেখাপড়া এইচএসসি পাশ করে ঢাকা বিশ্ববিদ্যালয় থেকে ১৯৭২ সালে এমএ এরপর এলএলবি ডিগ্রি অর্জন করেন।

## রাজনৈতিক ও কর্মজীবন
মকবুল হোসেন বাংলাদেশ আওয়ামী লীগের কেন্দ্রীয় কমিটির উপদেষ্টা পরিষদের সদস্য। ১৯৬৬ সালে তিনি ছাত্রলীগের জগন্নাথ কলেজ শাখার সভাপতির দায়িত্ব পালন করেন। ১৯৬৮ সাল থেকে ১৯৭১ সাল পর্যন্ত তিনি ঢাকা বিশ্ববিদ্যালয়ের ছাত্রলীগের সমাজকল্যাণ ইন্সটিটিউট শাখা সভাপতি হিসেবে দায়িত্ব পালন করেন। তিনি সক্রিয়ভাবে মুক্তিযুদ্ধে অংশগ্রহণ করেন। স্বেচ্ছাসেবক লীগের প্রতিষ্ঠাতা সভাপতি তিনি। ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের দলীয় মনোনয়ন পেয়ে তিনি (তৎকালীন ঢাকা-৯ আসন) সংসদ সদস্য নির্বাচিত হন। ২০০১ সালের অষ্টম জাতীয় নির্বাচনে তিনি পরাজিত হন। এরপর নির্বাচনে অংশগ্রহণ করেননি।

২০০৮ সালে, একটি বিশেষ জজ আদালত অবৈধ সম্পদ বানানো এবং সম্পত্তির তথ্য গোপন করার অভিযোগে মকবুল হোসেনকে ১৩ বছরের কারাদন্ডে দণ্ডিত করে। তার স্ত্রীকে তিন বছরের কারাদণ্ড দেওয়া হয়েছিল।

তিনি শমরিতা মেডিকেল কলেজ হাসপাতাল ও সন্ধানী লাইফ ইন্সুরেন্স, পূরবী জেনারেল ইন্সুরেন্স কোম্পানি ছাড়াও এ্যমিকো ল্যাবরেটরিজ, পান্না টেক্সটাইল, মোনা ফিন্যান্সের মালিক।

## পুরস্কার
* শের ই বাংলা জাতীয় স্বর্ণপদক পুরস্কার
* বঙ্গবন্ধু জাতীয় স্বর্ণপদক পুরস্কার
* শহীদ সোরওয়ার্দী জাতীয় স্বর্ণপদক পুরস্কার
* বিচারপতি আবু সাদাঁত স্বর্ণপদক পুরস্কার
* শহীদ বদিউজ্জামান স্বর্ণপদক পুরস্কার
* আমরা সূর্যমুখী স্বর্ণপদক পুরস্কার
* বাংলাদেশ উন্নয়ন সংসদ স্বর্ণপদক পুরস্কার

## ব্যক্তিগত জীবন
মকবুল হোসেন গোলাম ফাতেমা তাহেরা খানমকে বিয়ে করেন। তার ছেলে আহসানুল ইসলাম টিটু টাঙ্গাইল-৬ আসনে আওয়ামী লীগের সংসদ সদস্য। তার আরেক ছেলে মুজিবুল ইসলাম পান্না, সন্ধানী লাইফ ইন্স্যুরেন্স কোম্পানি লিমিটেডের বর্তমান চেয়ারম্যান। তার একমাত্র কন্যা সায়মা সুলতানা সিটি ইউনিভার্সিটির পরিচালক হিসেবে কর্মরত।

## মৃত্যু
মকবুল হোসেন করোনাভাইরাসে আক্রান্ত হয়ে ২৪ মে ২০২০ সালে ঢাকার সম্মিলিত সামরিক হাসপাতালে চিকিৎসাধী মৃত্যুবরণ করেন।

## তথ্যসূত্র


বিষয়শ্রেণী:ঢাকা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:১৯৫০-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:১৯৫০-এর দশকে জন্ম
বিষয়শ্রেণী:বিক্রমপুরের ব্যক্তি
বিষয়শ্রেণী:বাংলাদেশী ব্যবসায়ী
আব্দুল গনি (মেহেরপুরের রাজনীতিবিদ)

**আব্দুল গনি** বাংলাদেশের রাজনীতিবিদ ও মেহেরপুর-২ (গাংনী) আসনের সাবেক সাংসদ। তিনি বাংলাদেশ জাতীয়তাবাদী দলের প্রার্থী হিসেবে ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
আব্দুল গনি মেহেরপুর জেলায় জন্মগ্রহণ করেন।

## রাজনৈতিক ও কর্মজীবন
আব্দুল গনি বাংলাদেশ জাতীয়তাবাদী দলের প্রার্থী হয়ে মেহেরপুর-২ (গাংনী) আসন থেকে ১৯৯১ সালের পঞ্চম, ফেব্রুয়ারি ১৯৯৬ সালের ষষ্ঠ ও ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। জুন ১৯৯৬ সালের সপ্তম জাতীয় নির্বাচনে তিনি পরাজিত হন। ২০০৬ সালে তিনি লিবারেল ডেমোক্র্যাটিক পার্টিতে (এলডিপি) যোগ দেন।

## আরও দেখুন

* পঞ্চম জাতীয় সংসদ সদস্যদের তালিকা
* ষষ্ঠ জাতীয় সংসদ সদস্যদের তালিকা
* অষ্টম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ
* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  –জাতীয় সংসদ
* অষ্টম জাতীয় সংসদ সদস্যদের তালিকা (২০০১)  –জাতীয় সংসদ

বিষয়শ্রেণী:জীবিত ব্যক্তি
বিষয়শ্রেণী:মেহেরপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:লিবারেল ডেমোক্রেটিক পার্টি (বাংলাদেশ) এর রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:মেহেরপুর জেলার ব্যক্তি
উলিংয়ুয়ান

**উলিংয়ুয়ান** (; ) হচ্ছে দক্ষিণ-মধ্য চীনের হুনান প্রদেশের উলিংয়ুয়ান জেলার একটি প্রাকৃতিক এবং ঐতিহাসিক স্থান। ১৯৯২ সালে এটি ইউনেস্কোর বিশ্ব ঐতিহ্যবাহী স্থান হিসাবে লিপিবদ্ধ হয়। এটি প্রায় ৩,০০০-এরও বেশি কোয়ার্টজাইট বেলেপাথরের স্তম্ভ এবং চূড়াসমূহের জন্য উল্লেখযোগ্য, যার অনেক গুলোই প্রায় উচ্চতায় , যেখানে আকর্ষণীয় সব জলধারা, পুকুর, হ্রদ, নদী এবং জলপ্রপাত সহ অনেক নালা এবং জলাবদ্ধ স্থান রয়েছে। এখানে ৪০টি গুহা রয়েছে যার মধ্যে অনেকগুলিতে বিপুল পরিমাণ ক্যালসাইট জমে রয়েছে, এবং থিয়ানচিয়াশাংকং (আকাশ গঙ্গায় সেতু) নামে একটি প্রাকৃতিক সেতু রয়েছে, যা বিশ্বের একটি উচ্চতম প্রাকৃতিক সেতু।

এলাকাটি ঝাংজিয়াজিয়ে শহরে অবস্থিত, যা হুনান প্রদেশের রাজধানী চাংশা থেকে উত্তর-পশ্চিম দিকে প্রায়  দূরে। উদ্যানটির আয়তন ৬৯০ বর্গ কিলোমিটার (২৬৬ বর্গমাইল) এলাকাজুড়ে বিস্তৃত। উলিংয়ুয়ান উলিং পর্বতমালার একাংশ গঠন করেছে। এই পর্যটনকেন্দ্র চারটি জাতীয় উদ্যান নিয়ে গঠিত, যার মধ্যে রয়েছে- ঝাংজিয়াজিয়ে জাতীয় বন উদ্যান, সৌশি ভ্যালি প্রাকৃতিক রিজার্ভ, থিয়ানজি মাউন্টেন প্রাকৃতিক রিজার্ভ এবং সদ্য যুক্ত হওয়া ইয়াংজিয়াজিয়ে প্রাকৃতিক অঞ্চল। সামগ্রিকভাবে এখানে দেখার মতো ৫৬০টিরও বেশি আকর্ষণীয় স্থান রয়েছে।

## ভূগোল
পার্কের সর্বোচ্চ স্থানটি হচ্ছে হুয়াং শি ঝাই (黃石寨)। এটি  উচ্চতা পর্যন্ত বিস্তৃত, যেখানে কেবল কার বা সিঁড়ি বেয়ে উঠা যায়।

## গ্যালারী

File:1 zhangjiajie huangshizhai wulingyuan panorama 2012.jpg|হুয়াংশিজাইয়ের ফাইভ ফিঙ্গার চূড়ার প্যানোরামা চিত্র
File:ZhangJiaJie River 1.jpg|ঝাংজিয়াজিয়ে নদী

## বহিঃসংযোগ
* China’s Ancient Skyline

## তথ্যসূত্র

বিষয়শ্রেণী:চীনের জাতীয় উদ্যান
বিষয়শ্রেণী:হুনানের ভূগোল
বিষয়শ্রেণী:হুনানের দর্শনীয় স্থান
বিষয়শ্রেণী:ঝাংজিয়াজিয়ে
বিষয়শ্রেণী:কোয়ার্টজাইট গঠন
বিষয়শ্রেণী:চীনের বিশ্ব ঐতিহ্যবাহী স্থান
রায়গড় লোকসভা কেন্দ্র, মহারাষ্ট্র

**রায়গড় লোকসভা কেন্দ্র**টি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটিি রায়গড় জেলা এবং রত্নগিরি জেলায় প্রসারিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।

মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল রায়গড় লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

## বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-

;  পেন বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রায়গড় জেলায় অবস্থিত।

;  আলিবাগ বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রায়গড় জেলায় অবস্থিত।

;  শ্রীবর্ধন বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রায়গড় জেলায় অবস্থিত।

;  মাহাদ বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রায়গড় জেলায় অবস্থিত।

;  দাপোলি বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রত্নগিরি জেলায় অবস্থিত।

;  গুহগড় বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রত্নগিরি জেলায় অবস্থিত।

## রায়গড় লোকসভা কেন্দ্র বিজয়ী বর্তমান ও প্রাক্তন সংসদ

রায়গড় লোকসভা কেন্দ্র বিজয়ী বর্তমান সংসদ জাতীয়তাবাদী কংগ্রেস পার্টি দলের সদস্য সুনীল তাতকরে এবং প্রাক্তন সংসদ ছিলেন শিব সেনার দলের সদস্য অনন্ত গীতে।

## তথ্যসূত্র

## আরও পড়ুন
মুম্বাই দক্ষিণ লোকসভা কেন্দ্র 
মুম্বাই দক্ষিণ মধ্য লোকসভা কেন্দ্র

## বহিঃসংযোগ
*রায়গড় লোকসভা নির্বাচনের ফলাফল সরাসরি ২০১৯
* 
*ভারতে লোকসভা কেন্দ্রের তালিকা 
*লোকসভা নির্বাচনের ফলাফল সরাসরি ২০১৯ 
*লোকসভা নির্বাচন

বিষয়শ্রেণী:মহারাষ্ট্রের লোকসভা কেন্দ্র
বিষয়শ্রেণী:রত্নগিরি জেলা
বাংলাদেশ এ্যাক্রেডিটেশন বোর্ড

**বাংলাদেশ এ্যাক্রেডিটেশন বোর্ড** একটি স্বায়ত্তশাসিত সরকারী সংস্থা যা একটি পরীক্ষাগার, পরীক্ষা কেন্দ্র এবং প্রশংসাপত্র সংস্থা এবং এটি একটি  সাক্ষ্যদান সংস্থা যা ঢাকা, বাংলাদেশে অবস্থিত।

## ইতিহাস
**বাংলাদেশ এ্যাক্রেডিটেশন বোর্ড**  ২০০৬ সালের ৬ সেপ্টেম্বর বাংলাদেশ সরকার সংসদ আইনের মাধ্যমে প্রতিষ্ঠিত করে। ইউনাইটেড নেশনস ইন্ডাস্ট্রিয়াল ডেভলপমেন্ট অর্গানাইজেশন বোর্ডে অনুশীলন উন্নতির জন্য একটি ফরাসী-কানাডিয়ান  পরামর্শক নেড গ্রেভেলকে নিয়োগ দেওয়া হয় এবং এটি ইউরোপীয় ইউনিয়নের অর্থায়নে পরিচালিত একটি প্রকল্পের আওতায় করা হয়েছিল। পরামর্শক নেড গ্রেভেলকে নিয়োগ দেওয়া হয় এবং এটি ইউরোপীয় ইউনিয়নের অর্থায়নে পরিচালিত একটি প্রকল্পের আওতায় করা হয়েছিল।

২০১৫ সালে **বোর্ডটি** থাই  ইন্ডাস্ট্রিয়াল স্ট্যান্ডার্ড ইনস্টিটিউটের সাথে বাংলাদেশ ও থাইল্যান্ডের মধ্যে বাণিজ্য সম্পর্ক উন্নয়নের জন্য একটি চুক্তি স্বাক্ষর করে। ওয়েস্টার্ন মেরিনের চেয়ারম্যান অভিযোগ করেন যে,  বোর্ড কর্তৃক প্রদত্ত স্বীকৃতি অন্যান্য দেশে কখনো গৃহীত হয় না।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:২০০৬-এ প্রতিষ্ঠিত সরকারি সংস্থা
সোয়াত নদী

**সোয়াত নদী** (, ) পাকিস্তানের খাইবার পাখতুনখোয়া প্রদেশের উত্তর অঞ্চলে একটি বারমাসী নদী।  নদীটি সোয়াত কোহিস্তানের কলাম উপত্যকায় দুটি প্রধান উপনদী উশু ও উতর (বা গ্যাব্রাল) এর সঙ্গমে শুরু হয় এবং বাগধেরী পর্যন্ত একটি সরু ঘাটে প্রবাহিত হয়।

## ব্যুৎপত্তি
সোয়াত নামটি একটি প্রাচীন সংস্কৃত শব্দ **সুভাস্তু** থেকে উদ্ভূত হয়েছে। শব্দটির বাংলা অর্থ স্বচ্ছ জলধারা। নদীর এই নামটি ঋগ্বেদে বর্ণিত হয়েছে।

## প্রবাহিকা

এর উৎসটি হিন্দুকুশ পর্বতমালাতে অবস্থিত, যেখান থেকে এটি সারা বছর ধরে হিমবাহ থেকে পানি পায় এবং কালাম উপত্যকা দিয়ে মাদিয়ানে সরু পথে এবং নিচের সোয়াত উপত্যকার চকদারার সমতল ১৬০ কিলোমিটার পর্যন্ত প্রবাহিত। উপত্যকার চূড়ান্ত দক্ষিণে, নদীটি একটি সরু ঘাটে প্রবেশ করে এবং কলঙ্গীর নিকটে পাঞ্জকোড়া নদীর সাথে মিলিত হয় এবং অবশেষে চরসদদার নিকটে কাবুল নদীতে খালি হয়। সেচ ও বিদ্যুৎ উৎপাদনের লক্ষ্যে বটখেলা এর নিকটে এটির গতিপথ পরিবর্তন করা হয়েছে।

ওপার সোয়াত খাল বেনটন টানেলের মধ্য দিয়ে মালাকান্দের নিচে প্রবাহিত। দরগাইয়ের নিচে উপরের খালটি দুটি শাখায় বিভক্ত, চারসদদা এবং সোবি ও মর্দান অঞ্চল দিয়ে প্রবাহিত হয়। জলটি জব্বান ও দারগাই বিদ্যুৎ কেন্দ্রে জলবিদ্যুৎ উৎপাদনের জন্যও ব্যবহৃত হত।

## অর্থনৈতিক গুরুত্ব

সোয়াত নদী উপত্যকার অর্থনীতিতে গুরুত্বপূর্ণ ভূমিকা পালন করে।  এটি সোয়াত জেলা, মালাকান্দ জেলা এবং নিম্ন পেশোয়ার উপত্যকার বিস্তীর্ণ অঞ্চল সেচ দেয় এবং জলাবদ্ধতার মাধ্যমে জলের কূপ ও ঝর্ণা পূর্ণ করে।

নদীটি বিভিন্ন প্রজাতির পাখির আবাসস্থল হিসাবে কাজ করে এবং এই অঞ্চলে মাছ ধরা শিল্পে অবদান রাখে।  গ্রীষ্মের মরসুমে নদীর নান্দনিক দৃশ্যাবলী পুরো পাকিস্তান থেকে হাজার হাজার পর্যটককে আকর্ষণ করে।

## জলবিদ্যুৎ কেন্দ্র

সোয়াত নদীর জলবিদ্যুৎ উৎপাদনের জন্য খুবই উপযুক্ত একটি নদী। জলবিদ্যুৎ উৎপাদনের এই অমিয় সম্ভাবনা নবায়নযোগ্য শক্তি ও বিদ্যুৎ উৎপাদনের জন্য এক নতুন দিগন্ত সৃষ্টি করেছে। নদীতে মুন্ডা বাঁধ স্থাপন করার পর ৭৪০ মেগাওয়াট বিদ্যুৎ উৎপাদনে সক্ষম একটি জলবিদ্যুৎ কেন্দ্র সৃষ্টি করা হয়েছে।
এছাড়াও অন্য যেসব জলবিদ্যুৎ ও শক্তি কেন্দ্র রয়েছে তা হল-
*অসিত কেদাম জলবিদ্যুৎ প্রকল্প
*গ্যাব্রাল জলবিদ্যুৎ প্রকল্প
*মুলতান জলবিদ্যুৎ প্রকল্প

তাছাড়াও সোয়াত নদীর খালগুলিতে বেশ কয়েকটি ছোট পরিসরে জলবিদ্যুৎ প্রকল্প কেন্দ্র রয়েছে যা স্থানীয় ব্যবহারের জন্য বিদ্যুত উৎপাদন করে থাকে।

## আরও দেখুন
* ঋগ্বেদীয় নদীসমূহ
* সোয়াত জেলা

## তথ্যসূত্র

## গ্রন্থপঞ্জি
* Book: Hidden Treasures of Swat, 

## বহিঃসংযোগ
* সোয়াত উপত্যকার ওয়েবসাইট

বিষয়শ্রেণী:Rivers of Khyber Pakhtunkhwa
বিষয়শ্রেণী:Kabul River
বিষয়শ্রেণী:Swat District
বিষয়শ্রেণী:Rigvedic rivers
বিষয়শ্রেণী:Rivers in Buddhism
বিষয়শ্রেণী:সোয়াত জেলা
বিষয়শ্রেণী:পাকিস্তানের নদী
নিউজিল্যান্ড স্পোর্টস হল অব ফেম

থাম্ব|নিউজিল্যান্ড স্পোর্টস হল অব ফেম
**নিউজিল্যান্ড স্পোর্টস হল অব ফেম** সাংগঠনিকভাবে নিউজিল্যান্ডের সেরা ক্রীড়া তারকাদের ঘোষণা করে। ১৯৯০ সালে নিউজিল্যান্ডের সার্ধ্বশতবার্ষিকী উদযাপনের অংশ হিসেবে উদ্বোধন করা হয়। উদ্বোধনের পর থেকে অদ্যাবধি বিভিন্ন ক্রীড়ায় প্রতিনিধিত্বকারী ১৬০জন খেলোয়াড়কে হল অব ফেমে অন্তর্ভুক্ত করা হয়েছে। প্রতি দ্বিতীয় বৎসরে নিয়মিতভাবে খেলোয়াড়দেরকে অন্তর্ভুক্ত করা হয়।

১৯৯৯ সালের পর থেকে ডুনেডিনের রেলওয়ে স্টেশন বিল্ডিংয়ে এর অবস্থান। ঐখানে নিউজিল্যান্ডের ক্রীড়ায় অসামান্য অবদানকারীদের উল্লেখযোগ্য মুহূর্ত যাদুঘরে তুলে ধরা হয়। এরপূর্বে ওয়েলিংটনে হল অব ফেমটি ছিল। হল অব ফেমের বর্তমান প্রধান নির্বাহী হিসেবে দায়িত্ব পালন করছেন ক্রীড়া লেখক রন পালেনস্কি।

## অন্তর্ভুক্ত সদস্য
নিম্নবর্ণিত ব্যক্তি ও দলকে নিউজিল্যান্ড স্পোর্টস হল অব ফেমে অন্তর্ভুক্ত করা হয়েছে:

## তথ্যসূত্র

বিষয়শ্রেণী:নিউজিল্যান্ড স্পোর্টস হল অব ফেমে প্রবেশকারী
বিষয়শ্রেণী:১৯৯০-এ প্রবর্তিত পুরস্কার
বিষয়শ্রেণী:১৯৯০-এ নিউজিল্যান্ডে প্রতিষ্ঠিত
বিষয়শ্রেণী:আন্তর্জাতিক ক্রীড়া ঐতিহ্য সংস্থা
বিষয়শ্রেণী:ডুনেডিনভিত্তিক ক্রীড়া
বিষয়শ্রেণী:ডুনেডিনভিত্তিক যাদুঘর
বিষয়শ্রেণী:নিউজিল্যান্ডভিত্তিক ক্রীড়া যাদুঘর
বিষয়শ্রেণী:নিউজিল্যান্ডভিত্তিক হল অব ফেম
বিষয়শ্রেণী:সর্বক্রীড়ায় হল অব ফেম
বিষয়শ্রেণী:নিউজিল্যান্ডীয় ক্রীড়াবিদ
বিষয়শ্রেণী:নিউজিল্যান্ডীয় ক্রীড়া ট্রফি ও পুরস্কার
সোনমার্গ

**সোনমার্গ** (অর্থ: "স্বর্ণময় তৃণভূমি") হল ভারতের কেন্দ্রশাসিত অঞ্চল জম্মু ও কাশ্মীরের গণ্ডেরবাল জেলার একটি শৈলশহর, এটি শ্রীনগর শহরের প্রায় ৮০&nbsp;কিমি উত্তর-পূর্ব দিকে অবস্থিত।

## ভূগোল

এর আশেপাশে কাশ্মীর উপত্যকায় হিমালয়ের কিছু হিমবাহ রয়েছে যথা কলহোই হিমবাহ এবং মাচোই হিমবাহ। এখানে ৫,০০০&nbsp;মিটার উচ্চতার উপরে কিছু শিখর আছে, যেমন, সিরবল শিখর, কলহোই শিখর, অমরনাথ শিখর এবং মাচোই শিখর।
সোনমার্গটি অঞ্চলটি সিন্ধু নালার তীরে একটি উপত্যকায় অবস্থিত। এটি শ্রীনগর শহরের ৮৭&nbsp;কিমি উত্তর-পূর্ব দিকে অবস্থিত। এটি মনোরম হিমালয়ের শিখরের অভ্যন্তরে অবস্থিত একটি জনপ্রিয় পর্যটন কেন্দ্র। এটি সমুদ্রতল থেকে ২৮০০&nbsp;মিটার উচ্চতায় অবস্থিত। সোনমার্গ যেতে গেলে সিন্ধু নালা পেরিয়ে যেতে হয়। এটি কাশ্মীর উপত্যকায় ঝিলম নদীর প্রধান শাখা। এটি ষাট মাইল দীর্ঘ একটি ঊর্ধ্বমুখী উপত্যকা এবং গভীর পাহাড়ী গিরিখাত, যা তৃণভূমিতে গিয়ে মিশেছে। পাহাড়ের ঢালে দেখা যায় গ্রামগুলি।

## জনসংখ্যার উপাত্ত
সোনমার্গে স্থায়ী বসবাসের বন্দোবস্ত নেই এবং প্রচুর তুষারপাত ও তুষার ধ্বসের কারণে শীতকালে অগম্য হয়ে যায়। ২০১১ সালের ভারতের আদমশুমারি অনুসারে, পর্যটক এবং পর্যটন শিল্পে কর্মরতদের ব্যতীত সোনমার্গের জনসংখ্যা ছিল ৩৯২ জন। এর মধ্যে পুরুষ ৫১% এবং মহিলা ৪৯%। মরশুম অনুযায়ী এলেও এরা সোনমার্গের স্থায়ী বাসিন্দা।

## ইতিহাস
সোনমার্গের একটি ঐতিহাসিক তাৎপর্য ছিল এবং গিলগিতের সঙ্গে এটি প্রাচীন রেশম পথের একটি প্রবেশদ্বার ছিল, এবং কাশ্মীরকে তিব্বতের সাথে সংযুক্ত করছিল। জোজি লা গিরিপথটি এর ১৫&nbsp;কিলোমিটার পূর্বে অবস্থিত এবং এটি সড়ক পরিবহনের জন্য অন্যতম সর্বোচ্চ গিরিপথ। এনএইচ ১ ডি এর ওপর এটি এখনও লাদাখের একটি বেস ক্যাম্প, এবং লাদাখের প্রতিরক্ষার জন্য ভারতীয় সেনাবাহিনীর কাছে কৌশলগতভাবে গুরুত্বপূর্ণ।
## পর্যটন

সোনমার্গের পটভূমিতে আছে তুষারময় পাহাড়ের পেছনে সুনীল আকাশ। এপ্রিলের শেষের দিকে যখন সোনমার্গ সড়ক পরিবহনের জন্য উন্মুক্ত হয়, দর্শনার্থীরা অ্যাক্সেস থাকতে পারে সাদা গালিচার মতো সজ্জিত তুষারের আনন্দ নেয়। গ্রীষ্মের মাসগুলিতে থাজিবাস হিমবাহে ভ্রমণের জন্য টাট্টু ঘোড়া ভাড়া নেওয়া যায়।

## জলবায়ু
সোনমার্গের উচ্চতা এবং পার্বত্য অঞ্চলের জন্য, এটি এমন এক অঞ্চল, যেখানে উল্লেখযোগ্য বৃষ্টিপাতের সাথে আঞ্চলিকভাবে বিরল আর্দ্র মহাদেশীয় জলবায়ু (কোপেন: * ডিএফবি *) অনুভব করা যায়। সোনমার্গের গড় তাপমাত্রা ৬.৫° সে, এবং বার্ষিক প্রায় ৯৩২ মিমি পরিমাণ বৃষ্টিপাত হয় (শীতের সময় কখনও কখনও উপত্যকায় যে ভারী তুষারপাত হয় তা ধরা হয়নি)।

## তথ্যসূত্র

## বহিঃসংযোগ

*

বিষয়শ্রেণী:জম্মু ও কাশ্মীরের শৈলশহর
বিষয়শ্রেণী:গণ্ডেরবাল জেলার দর্শনীয় স্থান
গুগল ওয়ান

**গুগল ওয়ান** হলো  গুগল দ্বারা বিকাশ করা একটি সাবস্ক্রিপশন পরিষেবা। প্রতিটি গুগল অ্যাকাউন্ট ১৫ গিগাবাইট মুক্ত স্টোরেজ যা গুগল ড্রাইভ, জিমেইল এবং গুগল ফটোতে ভাগ করা হয়।  গুগল ওয়ান গুগল ড্রাইভের প্রদত্ত পরিষেবাগুলিকে প্রতিস্থাপন করেছে যাতে একাধিক গুগল পরিষেবাদি এই প্রোগ্রামটি ব্যবহার করে।  প্রোগ্রামটি অদক্ষতাপূর্ণ  স্টোরেজ ব্যবহারকারীদের দ্বারা প্রবেশাধিকার সম্ভব নয়, তবে ইমেল, ফাইল এবং ছবি, গুগল ড্রাইভ এবং গুগল ফটোগুলির মাধ্যমে যুক্ত এবং মুছে ফেলতে পারবে।

## সংগ্রহস্থল
, নিম্নের অফারগুলো গুগল করে স্টোরেজ পরিকল্পনার জন্য: 

সাবস্ক্রিপশনের মেয়াদ শেষে স্টোরেজ ক্রয়গুলি স্বয়ংক্রিয়ভাবে নবায়ন হয়। ব্যবহারকারীরা তাদের স্টোরেজ পরিকল্পনা যে কোনও সময় আপগ্রেড করতে পারে, সঙ্গে সঙ্গে নতুন স্টোরেজ স্তরটি কার্যকর হবে। স্টোরেজটি পাঁচজন পর্যন্ত পরিবারের সদস্যদের সাথে ভাগ করা যায়, প্রতিটি ব্যক্তির ডিফল্ট  ১৫&nbsp; গিগাবাইট হয়।গুগল পিক্সেল ফোন ব্যবহারকারীদের সীমিত পরিমাণে ভিডিও এবং ফটোগুলি পুনরুদ্ধার  করার মঞ্জুরি দেয়। 

## ইতিহাস
গুগল এই পরিষেবাকে মে ২০১৮ সালে  ঘোষণা প্রদান করেছে। তারা ঘোষণা করে যে,  গুগল ড্রাইভের টেরাবাইট পরিকল্পনাটি  আপগ্রেড করা হবে। গুগল এছাড়াও ঘোষণা করেছে যে সমস্ত গুগল ওয়ান পরিকল্পনার সাথে ২৪/৭ সমর্থন উপলব্ধ থাকবে।  আগস্ট ১৫ ২০১৮ তে গুগল ঘোষণা করেছে যে নতুন ব্যবহারকারীরা মার্কিন যুক্তরাষ্ট্রে গুগল ওয়ান পেতে পারেন।  

## বৈশিষ্ট্য
প্রদত্ত পরিকল্পনাযুক্ত ব্যবহারকারীরা সমস্ত গুগল পরিষেবার জন্য "গুগল বিশেষজ্ঞ" এর কাছ থেকে সহায়তা পেতে সক্ষম হন। সমর্থনটি ২৪/৭  চ্যাট, ইমেল এবং ফোনে উপলব্ধ।   

## তথ্যসূত্র

বিষয়শ্রেণী:গুগল পরিষেবা
বিষয়শ্রেণী:২০১৮-এর সফটওয়্যার
বিষয়শ্রেণী:ক্লাউড স্টোরেজ
বিষয়শ্রেণী:গুগল সফটওয়্যার
বিষয়শ্রেণী:২০১৮-এ প্রবর্তিত পণ্য
বাংলাদেশের বীমা উন্নয়ন ও নিয়ন্ত্রণ কর্তৃপক্ষ

**বাংলাদেশের বীমা উন্নয়ন ও নিয়ন্ত্রণ কর্তৃপক্ষ** হল  বাংলাদেশের বীমা খাতের নিয়ন্ত্রণ ও উন্নয়নের জন্য প্রতিষ্ঠিত একটি সরকারী সংস্থা।

## ইতিহাস
২০১০ সালের ৩ মার্চ বাংলাদেশের সংসদ বীমা শিল্পের জন্য নিয়ন্ত্রণমূলক কাঠামো আরও জোরদার করার জন্য দুটি বীমা আইন পাস করে।

দেশে ৭৭টি বীমা সংস্থা কাজ করছে। সংস্থাগুলি আইন ও নির্দেশিকার অধীনে নিয়ন্ত্রিত হবে এবং বীমা উন্নয়ন ও নিয়ন্ত্রণ কর্তৃপক্ষ এর তদারকি করবে। বীমা উন্নয়ন ও নিয়ন্ত্রণ কর্তৃপক্ষ  আইন ২০১০ ব্যবসা-বাণিজ্যে ঝুঁকি হ্রাস করে এবং বাংলাদেশের অর্থনীতির জন্য স্থানীয় ও আন্তর্জাতিক বীমা আইনকে একত্রীকরণের মাধ্যমে এই খাতকে আরও ভাল নিয়ন্ত্রণের পথ সুগম করে। বীমা উন্নয়ন ও নিয়ন্ত্রণ কর্তৃপক্ষ  বীমা পলিসিধারী, সুবিধাভোগীদের স্বার্থ রক্ষা এবং বীমা খাতের স্থিতিশীলতা নিশ্চিত করার চেষ্টা করে। দুইটি রাষ্ট্রায়ত্ত বীমা সংস্থা - সাধারণ বীমা কর্পোরেশন এবং জীবন বীমা কর্পোরেশন বীমা উন্নয়ন ও  নিয়ন্ত্রণ কর্তৃপক্ষ দ্বারা নিয়ন্ত্রিত হয়। ২০২১ সালে বীমা শিল্পের পদমর্যাদা ক্রম প্রণয়ন করে এর কর্তৃপক্ষ।

## সাংগঠনিক কাঠামো
বীমা উন্নয়ন ও নিয়ন্ত্রণ কর্তৃপক্ষ একজন চেয়ারম্যান ও চার জন সদস্য দ্বারা পরিচালিত:
* ড. এম আসলাম আলম - চেয়ারম্যান 
* মো. ফজলুল হক - সদস্য (প্রশাসন)
* মিজ তানজিনা ইসমাইল - সদস্য (আইন)
* মো. আপেল মাহমুদ ACII (UK) - সদস্য (লাইফ)
* মোহাম্মদ আবু বকর সিদ্দিক - সদস্য (নন-লাইফ)

## তথ্যসূত্র

বিষয়শ্রেণী:২০১০-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:২০১০-এ প্রতিষ্ঠিত সরকারি সংস্থা
ধালু প্রবাল দ্বীপপুঞ্জ

**ধালু প্রবাল দ্বীপপুঞ্জ**  যা **দক্ষিণাঞ্চলীয় নিলন্ধে প্রবালদ্বীপ** বা **নীলান্ধে প্রবালদ্বীপ ধেকুনুবুরি**  নামে স্থানীয়ঞ্চলে পরিচিত। এটি মালদ্বীপের একটি প্রবালদ্বীপ। ধালু প্রবালদ্বীপ প্রাকৃতিকভাবে সৃষ্ট দ্বীপের সম্বনয়ে সৃষ্টি।

## ভৌগোলিক অবস্থান
ধালু প্রবাল দ্বীপপুঞ্জ পূর্ব থেকে পশ্চিম দিকে ২৩ কিলোমিটার বা ১৪ মাইল এবং উত্তর থেকে দক্ষিণে ৩৮ কিলোমিটার বা ২৩ মাইল বিস্তৃত।

ধালু প্রবালদ্বীপে মোট ৫৬ টি দ্বীপ রয়েছে। এগুলোর মধ্যে ৭টি দ্বীপে মানুষ বসবাস করে৷ দ্বীপগুলোর সম্মিলিত মোট জনসংখ্যা প্রায় ৬৬৯৪ জন। ধালু প্রবালদ্বীপের রাজধানী কুডাহুধু দ্বীপ। এই দ্বীপটি দ্বীপপুঞ্জের দক্ষিণাঞ্চলে অবস্থিত। 
thumb|ধালু প্রবাল দ্বীপপুঞ্জে পর্যটন শিল্প
ধালু দ্বীপপুঞ্জের পশ্চিম দিকে হুলহুধেলি এবং রিনবুধু (রিমবুডু) দ্বীপ অবস্থিত। এই দুটি দ্বীপ রত্ন ও স্বর্ণকারদের জন্য প্রসিদ্ধ ও ঐতিহ্যগত দিক দিয়ে পুরো মালদ্বীপে বিখ্যাত।
দ্বীপপুঞ্জটি পূর্ব প্রান্তে জনহীন দ্বীপ গেমেনডুসহ ১১টি জনহীন দ্বীপের দীর্ঘ লাইন দ্বারা বেষ্টিত। বুলাহাফুশি ও নায়েবুকালোয়াবদুফুশি এই দ্বীপপুঞ্জের মধ্যে সংযোগ তৈরি করেছে। নিম্ন জোয়ারের সময় এই দ্বীপপুঞ্জে হেটে যাওয়া যায়।

ধালু প্রবালদ্বীপের একমাত্র হাসপাতালটি কুদাবাহুধু দ্বীপে অবস্থিত। 

ধালু দ্বীপপুঞ্জ থেকে নিয়মিত অন্তঃদেশীয় বিমান চলাচল ব্যবস্থা রয়েছে। ভেলানা আন্তর্জাতিক বিমানবন্দর থেকে ধালু বিমানবন্দরে নিয়মিত বিমান চলাচল করে৷ এই বিমানবন্দরটি কুদাহুভাধু দ্বীপে অবস্থিত।

## ইতিহাস
এই দ্বীপপুঞ্জের কিছু দ্বীপ বৌদ্ধ আমল থেকে বিদ্যমান রয়েছে। তবে এর মধ্যে এখনও কোনওটিই সঠিকভাবে খনন করা হয়নি। *হাউতি* নামে পরিচিত রহস্যময় ঢিবি কুদাবাহুধুতে পাওয়া যায়। কুদাবাহুধুর পুরাতন মসজিদে দেশের সেরা কিছু নান্দনিক স্থাপত্যশিল্পের নিদর্শন পাওয়া যায়।

১৯৯৮ সালে চালু হওয়ার পরপরই ধুলা দ্বীপপুঞ্জ স্কুবা ডাইভিংয়ের জন্য একটি জনপ্রিয় স্থানে পরিণত হয়েছে।

গেমেঞ্জ দ্বীপে ২০০৪ সালে ভারত মহাসাগরে ভূমিকম্প ও সুনামি আঘাত হানার পর দ্বীপটির বহু ভবন ক্ষয়ক্ষতির সম্মুখীন হয়। পরে দ্বীপটিকে পরিত্যক্ত করা হয়েছিল।

রিনবধু সুনামির কারণে খুব ভয়ানকভাবে আক্রান্ত হয়েছিল এবং অর্ধেক জনসংখ্যার লোক থুলুশদুতে চলে গেছিল। কথিত আছে যে প্রথমদিকে রিনবুধু দ্বীপ অন্য দ্বীপগুলোর মধ্যে জনসংখ্যার সর্বাধিক ঘনত্ব ছিল। কিন্তু এখন এই দ্বীপে কেউ বসবাস করে না। দ্বীপটিতে প্রায় ৩০০ বছরের পুরানো একটি মসজিদটি বাঁকা পাথর দ্বারা নির্মিত।

## পর্যটন শিল্প
থাম্ব|200x200পিক্সেল| দক্ষিণ নিল্যান্ডে অ্যাটল এর জনশূন্য দ্বীপ মাফুশি
ধালু দ্বীপপুঞ্জে অনেক বিলাসবহুল রিসোর্ট রয়েছে। এর মধ্যে কিছু রিসোর্ট নির্মাণাধীন রয়েছে। 
যেসব রিসোর্ট উল্লেখযোগ্য সেসব হলো-
* সেন্ট রেজিস ভম্মুলি মালদ্বীপ
*নিয়ামা বেসরকারি দ্বীপপুঞ্জ মালদ্বীপ
* কান্দিমা মালদ্বীপ
* আংসানা ভেলাভারু
* ভিলু রিফ
* আভি

## তথ্যসূত্র

## গ্রন্থপঞ্জি
* *Divehi Tārīkhah Au Alikameh*. Divehi Bahāi Tārikhah Khidmaiykurā Qaumī Markazu (পুনঃমুদ্রণ-১৯৫৮; সংস্করণ-মালে ১৯৯০) 
* *Divehiraajjege Jōgrafīge Vanavaru*. Muhammadu Ibrahim Lutfee. G.Sōsanī.
* Xavier Romero-Frias, *The Maldive Islanders, A Study of the Popular Culture of an Ancient Ocean কিংদম* (সংস্করণ-বার্সেলোনা ১৯৯৯)

বিষয়শ্রেণী:মালদ্বীপের প্রবাল দ্বীপ
ডেনিস এমারসন

**ডেনিস এমারসন** (; জন্ম: ১৩ মে, ১৯৬০) সুবিয়াকোর পার্থে জন্মগ্রহণকারী সাবেক অস্ট্রেলীয় প্রমিলা আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৮৭ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। এ পর্যায়ে ১৯৮২ সালের ক্রিকেট বিশ্বকাপের শিরোপা বিজয়ী অস্ট্রেলিয়া দলের অন্যতম সদস্য ছিলেন।

অস্ট্রেলিয়ার ঘরোয়া প্রথম-শ্রেণীর প্রমিলা ক্রিকেটে নিউ সাউথ ওয়েলস এবং ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটার হিসেবে খেলতেন বিবাহ-পূর্ব সময়ে **ডেনিস অল্ডারম্যান** নামে পরিচিত ডেনিস এমারসন।

## আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্ট ও একুশটি একদিনের আন্তর্জাতিকে অংশগ্রহণ করেছেন ডেনিস এমারসন। ১৩ ডিসেম্বর, ১৯৮৪ তারিখে পার্থে ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২১ আগস্ট, ১৯৮৭ তারিখে ওয়েদার্বিতে একই দলের বিপক্ষে সর্বশেষ টেস্টে অংশ নেন তিনি।

১৯৮১-৮২ মৌসুমে নিউজিল্যান্ডে অনুষ্ঠিত ক্রিকেট বিশ্বকাপে অংশগ্রহণ করেছিলেন তিনি। টেস্ট ও একদিনের আন্তর্জাতিক - উভয় ধরনের ক্রিকেটেই ৪১ গড়ে ব্যাটিং করেছিলেন।

## ব্যক্তিগত জীবন
তার ভাই টেরি অল্ডারম্যান অস্ট্রেলীয় পুরুষ দলের পক্ষে টেস্ট পর্যায়ে অংশ নিয়েছেন। রস এমারসন নামীয় আন্তর্জাতিক ক্রিকেট আম্পায়ারের সাথে পরিণয়সূত্রে আবদ্ধ হন তিনি।

## তথ্যসূত্র

## আরও দেখুন
* লিন ফুলস্টন
* জেন জ্যাকবস
* অস্ট্রেলিয়া মহিলা ওডিআই ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 
* Denise Emerson at southernstars.org.au

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:ওয়েস্টার্ন ফিওরির ক্রিকেটার
বিষয়শ্রেণী:নিউ সাউথ ওয়েলস ব্রেকার্সের ক্রিকেটার
বিষয়শ্রেণী:পার্থ, পশ্চিম অস্ট্রেলিয়া থেকে আগত ক্রিকেটার
বিষয়শ্রেণী:২০শ শতাব্দীর অস্ট্রেলীয় নারী ক্রীড়াবিদ
এড্রিক বেকার

**এড্রিক বেকার** (যিনি ***ডাক্তার ভাই*** হিসেবেও পরিচিত; ১৯৪১-১ সেপ্টেম্বর, ২০১৫) ছিলেন একজন নিউজিল্যান্ডীয় বংশদ্ভূত বাংলাদেশি চিকিৎসক।

## ব্যক্তিগত জীবন
১৯৪১ সালে, বেকার নিউজিল্যান্ডের একটি ক্যাথলিক ধনী, সম্ভ্রান্ত পরিবারে জন্মগ্রহণ করেছিলেন। তিনি আজীবন অবিবাহিত ছিলেন।

২০১১ সালে, বাংলাদেশ টেলিভিশনের হানিফ সংকেত মধুপুর উপজেলায় বেকার এবং তার চিকিৎসা সম্পর্কিত একটি প্রামাণ্যচিত্র তৈরি করেছিলেন। এরপর বাংলাদেশ সরকার আইন পরিবর্তন করে যাতে ডাক্তার বেকারকে বাংলাদেশের নাগরিকত্ব প্রদান করা যায়(তার নিউজিল্যান্ডের নাগরিকত্ব ছাড়াও)। বেকারের "বাংলাদেশের মানুষের জন্য নিঃস্বার্থ সেবার" স্বীকৃতি হিসাবে পরবর্তীকালে ইত্যাদিতে তাঁর সাক্ষাৎকার নেয়া হয়।

২০১১ সাল থেকে বেকার দুরারোগ্য ইডিওপ্যাথিক পালমোনারি হাইপারটেনশনে ভুগছিলেন। ২০১৫ সালের ১লা সেপ্টেম্বর ৭৪ বছর বয়সে তিনি তাঁর প্রতিষ্ঠিত কাইলাকুরি স্বাস্থ্য সেবা কেন্দ্রে মারা যান। মৃত্যুর সময় তাঁর মা, দুই বোন এবং চার ভাই-সবাই নিউজিল্যান্ডে বেঁচে ছিলেন। ৮ সেপ্টেম্বর ২০১৫ তারিখে ডাক্তারকে কাইলাকুরিতে তার বাড়ির পিছনে সমাধিস্থ করা হয়েছিল।
## তথ্যসূত্র

বিষয়শ্রেণী:বাংলাদেশে বিদেশী সমাজসেবক
বিষয়শ্রেণী:সমাজসেবক
বিষয়শ্রেণী:১৯৪১-এ জন্ম
বিষয়শ্রেণী:চিকিৎসক
বিষয়শ্রেণী:২০১৫-এ মৃত্যু
বিষয়শ্রেণী:ওতাগো বিশ্ববিদ্যালয়ের প্রাক্তন শিক্ষার্থী
টেলিভিশন মালদ্বীপ

**টেলিভিশন মালদ্বীপ (**সংক্ষিপ্ত নাম: **টিভিএম)** মালদ্বীপের টেলিভিশন চ্যানেল। এটি দেশের সরকারী টিভি মাধ্যম এবং জাতীয় গণমাধ্যম। ২৯শে মার্চ, ১৯৭৮ এ মালেতে  এটি প্রতিষ্ঠিত হয়। চ্যানেলটির মূল কার্যালয় এবং সম্প্রচার স্টুডিও মালেতে অবস্থিত।

২০০৯ সালে টেলিভিশন মালদ্বীপ (টিভিএম) এর ব্যবস্থাপনা পর্ষদ এবং মালদ্বীপের জাতীয় বেতার, ধীভেহীরাজ্যেগে আদু (ভয়েস অব মালদ্বীপ) নতুন গঠিত মালদ্বীপ ন্যাশনাল ব্রডক্যাস্টিং কর্পোরেশন (এমএনবিসি) এর অধীনস্থ হয়। এরপর ২০১০-এ *টিভিএম এমএনবিসি ওয়ান* নামে ও *ধীভেহীরাজ্যেগে আদু রায্যে রেডিও* নামে আত্মপ্রকাশ করে।মালদ্বীপ ন্যাশনাল ব্রডক্যাস্টিং কর্পোরেশন (এমএনবিসি) সম্প্রতি টেলিভিশন মালদ্বীপ এর নতুন নাম *এমএনবিসি ওয়ান* এ পরিবর্তন করে। এ পরিবর্তন প্রক্রিয়ায় প্রতিষ্ঠানটি ভয়েস অব মালদ্বীপ (ভিওএম) এর নামও পরিবর্তন করে "*রায্যে রেডিও*" করে। মালদ্বীপ ব্রডক্যাস্টিং কর্পোরেশন আইন এর অধীনে মালদ্বীপ ব্রডক্যাস্টিং কর্পোরেশন তৈরি হবার কিছুদিনের মধ্যেই এই পরিবর্তনের উদ্যোগ নেওয়া হয়। এ আইন অনুযায়ী নীতি বহির্ভূতভাবে সরকারি গণমাধ্যমগুলো  কর্তৃক ব্যবহৃত সকল সম্পদ, জনশক্তি ও ভূমি এ প্রতিষ্ঠানের অধীনে চলে যাবে। মালদ্বীপ ব্রডক্যাস্টিং কর্পোরেশন (এমবিসি) অর্থ মন্ত্রণালয়ের বিরুদ্ধে আদালতে টেলিভিশন মালদ্বীপ (টিভিএম) ও ভয়েস অব মালদ্বীপ (ভিওএম) এর সম্পদ, জনশক্তি ও ভূমি উদ্ধারের জন্য মামলা করে এবং এর পরপরই এমএনবিসি ওয়ান ও রায্যে রেডিওআত্মপ্রকাশ করে।

পরবর্তীতে ২০০৯ সালে এমএনবিসি "ইয়ুথ টিভি" নামে একটি অর্ধদিবস পরিচালিত টেলিভিশন চ্যানেল চালু করে, যা বিকেলের দিকে সম্প্রচারে থাকত। এটি মালদ্বীপ এর কিশোর ও তরুনদের জন্যই সম্প্রচার করা হতো। যদিও এখন আর এ চ্যানেল সম্প্রচারিত হয়না। 
রাষ্ট্রপতি মোহাম্মদ নাশিদ এর পদত্যাগ এর পর পুলিশ কর্মকর্তাদের একটি অংশ ও অনেক সাধারণ মানুষ এমএনবিসি স্টেশনের ব্যপারে আদালতের দ্বারস্থ হন। এর পরপর ভিটিভি নামে একটি চ্যানেল একই কম্পাঙ্কে প্রচারিত হয়। অবশ্য সেদিনের পরে ওই চ্যানেলটিরই নাম পাল্টে টিভিএম করা হয়, আর রেডিও চ্যানেলটির রায্যে রেডিও নামটিই অপরিবর্তিত রয়ে যায়।

২০১২ সালের ৮ ফেব্রুয়ারি স্টেশনটি মালদ্বীপ ব্রডক্যাস্টিং কর্পোরেশনের অধীনে সরকারি সম্প্রচার প্রতিষ্ঠান এ পরিণত হয়। 

৩০শে মার্চ ২০১৫ তে মালদ্বীপের আইনসভায় এমবিসিকে বিলুপ্ত করে পাবলিক সার্ভিস মিডিয়া (পিএসএম) নামে রাষ্ট্রায়ত্ব গণমাধ্যমগুলো পরিচালনার জন্য নতুন প্রতিষঠান তৈরির জন্য বিল উথ্থাপন করা হয়। বিলে উল্লেখিত 'পিএসএম' এর উদ্দেশ্য একটি হলো রাষ্ট্রীয় অর্থের দ্বারা নতুন গণমাধ্যম, সম্প্রচার যন্ত্র, খবরের কাগজ এবং অন্য যেকোনো প্রযুক্তি - যা খবর, তথ্য, জনসচেতনতা ও বিনোদনে প্রয়োজনীয়, এমন মাধ্যম তৈরি ও তার টেকসই রক্ষণাবেক্ষণ। এবং এটি জাতীয় গণমাধ্যম হিসেবেও থাকবে, যা আইনের ভেতরে থেকে বাকস্বাধীনতা ও সারদেশে সম্প্রচারের ক্ষেত্রে অত্যাবশকীয় হবে। 

২৮শে এপ্রিল, ২০১৫ তে সাবেক রাষ্ট্রপতি আবদুল্লাহ ইয়ামেন আব্দুল গাইয়ুম পাবলিক সার্ভিস মিডিয়া বিল অনুমোদন করেন যা আনুষ্ঠানিকভাবে 'পিএসএম' কে রাষ্ট্রীয় গণমাধ্যম প্রতিষ্ঠান হিসেবে স্বীকৃতি দেয়। এ অনুমোদন অনুযায়ী, পাবলিক সার্ভিস মিডিয়া পরিচালনা পর্ষদের সদস্য হিসেবে সাতজন ব্যক্তিকে দায়িত্ব দেয়া হয়, যারা স্বয়ং রাষ্ট্রপতি কর্তৃক ২৯শে এপ্রিল, ২০১৫ তে নির্বাচিত হন।

## তথ্যসূত্র

বিষয়শ্রেণী:মালদ্বীপের টেলিভিশন চ্যানেল
বিষয়শ্রেণী:মালদ্বীপের মিডিয়া
বিষয়শ্রেণী:জনসাধারণের অর্থায়নে পরিচালিত সম্প্রচারক
বিষয়শ্রেণী:সরকারি টেলিভিশন
জীবাণুনাশক সাবান

থাম্ব|সক্রিয় উপাদান ক্লোরোক্সিলিনল এর সাথে "জীবাণুনাশক" হিসেবে বাজারজাতকৃত তরল ডিশ সাবান। 
থাম্ব|ট্রাইক্লোকার্বন (TCC) উপাদানসহ গোসলের জন্য জীবাণুনাশক সাবান।

**জীবাণুনাশক সাবান** একধরনের সাবান, যাতে জীবাণু ধ্বংসকারী রাসায়নিক উপাদান রয়েছে। অধিকাংশ জীবাণুনাশক সাবানে ট্রাইক্লোসান থাকে, যদিও অন্যান্য রাসায়নিকের ব্যবহার অতি সাধারণ। মার্কিন যুক্তরাষ্ট্রের খাদ্য এবং ঔষধ প্রশাসন (এফডিএ) এর মত কিছু সংস্থা এসব জীবাণুনাশক পণ্যের কার্যকারিতা সম্পর্কে সন্দেহ প্রকাশ করেছে।

## ইতিহাস
ট্রাইক্লোসান এবং অন্যান্য জীবাণুনাশক উপাদান সমৃদ্ধ পণ্য বাণিজ্যিক ভিত্তিতে দীর্ঘদিন থেকেই হাসপাতাল এবং অন্যান্য স্বাস্থ্যসেবা ক্ষেত্রে ব্যবহৃত হচ্ছে, যদিও বাসগৃহে পরিষ্কারক পণ্য হিসেবে সেগুলির ব্যবহার ১৯৯০-এর দশক থেকে শুরু হয়।
## উপাদানসমূহ
ট্রাইক্লোসান এবং ট্রাইক্লোকার্বন সাবানে জীবাণুনাশক হিসেবে ব্যবহৃত সবচেয়ে প্রচলিত উপাদান। যদিও সাবানে অন্যান্য প্রচলিত জীবাণুনাশক উপাদান হিসেবে বেনজালকোনিয়াম ক্লোরাইড, বেনজেথোনিয়াম ক্লোরাইড এবং ক্লোরোক্সিলিনল ব্যবহার করা হয়।
## কার্যকারিতা
দাবি করা হয় যে জীবাণুনাশক সাবানের ট্রাইক্লোসান বিভিন্ন জীবাণুর পাশাপাশি কিছু ভাইরাস এবং ছত্রাকের বৃদ্ধি প্রতিহত করতে পারে। যদিও আরো সাম্প্রতিক পর্যালোচনায় সুপারিশ করা হয়েছে যে ব্যবহারকারীরদের ক্ষেত্রে অসুস্থতা প্রতিরোধ বা জীবাণু হ্রাসের ক্ষেত্রে প্রচলিত সাবানের তুলনায় জীবাণুনাশক সাবানের বিশেষ কোনো কার্যকারিতা নেই। সেগুলি ব্যবহারের দীর্ঘমেয়াদী স্বাস্থ্যের প্রভাব এবং তাদের কার্যকারিতা প্রমাণের অপর্যাপ্ত তথ্যের কারণে ২০১৬ সালের সেপ্টেম্বরে মার্কিন যুক্তরাষ্ট্রের খাদ্য এবং ঔষধ প্রশাসন প্রচলিত জীবাণুনাশক উপাদান ট্রাইক্লোসান, ট্রাইক্লোকার্বন এবং "জীবাণুনাশক" সাবান ও ধৌতকার্যে প্রায়শই ব্যবহৃত অন্যান্য আরো ১৭টি উপাদানের ব্যবহার নিষিদ্ধ করে। এফডিএ বিবৃতি প্রদান করে যে, "স্পষ্টভাবে এমন কোনো তথ্য নেই যে জীবাণুনাশক সাবান অসুস্থতা প্রতিরোধে সাধারণ সাবান এবং পানি দিয়ে ধৌতকার্যের তুলনায় সর্বোত্তম।"

## তথ্যসূত্র

বিষয়শ্রেণী:সাবান
বিষয়শ্রেণী:ব্যাকটেরিয়া ও মানুষ
বিষয়শ্রেণী:অ্যান্টিবায়োটিক
তালা টুডু

**তালা টুডু** হলেন ভারতের ঝাড়খণ্ডের একজন সাঁওতালি সাহিত্যিক ও সেবিকা। তিনি ২০১৫ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।

## জীবনী
তালা টুডু রবীন্দ্রনাথ মুর্মুর বোন। তিনি লাল বাহাদুর শাস্ত্রী স্মৃতি মহাবিদ্যালয়ে পড়াশোনা করেছেন।

তালা টুডু শরৎচন্দ্র চট্টোপাধ্যায় রচিত উপন্যাস *[[পরিণীতা]]* সাঁওতালি ভাষায় *বাপলানিজ* শিরোনামে অনুবাদ করেছেন। এটি ছিল তার প্রথম অনূদিত গ্রন্থ। তার এই বইটির জন্য তিনি ২০১৫ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।

তালা টুডু গণেশ টুডুর সাথে বিবাহবন্ধনে আবদ্ধ হয়েছেন। গণেশ টুডু আইন পেশায় নিয়োজিত আছেন। তাদের এক পুত্র ও এক কন্যা আছে। তাদের নাম আনিশা ও আশিস।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭০-এর দশকে জন্ম
বিষয়শ্রেণী:সাঁওতালি লেখক
বিষয়শ্রেণী:সাহিত্য অকাদেমী পুরস্কার বিজয়ী
বিষয়শ্রেণী:কোলহান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় সেবিকা
বিষয়শ্রেণী:ভারতীয় নারী অনুবাদক
বিষয়শ্রেণী:সাঁওতালি ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:ভারতীয় সেবক
উরি

থাম্ব|উরিতে বিতস্তা নদী
থাম্ব|উরির পুরাতন বাজার
**উরি** হল ভারতের কেন্দ্রশাসিত অঞ্চল জম্মু ও কাশ্মীরের বারমুলা জেলার একটি শহর এবং তহশিল। উরি বিতস্তা নদীর বাম তীরে অবস্থিত, পাকিস্তানের সাথে নিয়ন্ত্রণ রেখার প্রায়  পূর্ব দিকে অবস্থিত।

## অবস্থান

পশ্চিম দিক থেকে কাশ্মীর উপত্যকায় প্রবেশ পথে ঝিলম ভ্যালি রোডের উপর উরি অবস্থিত। কাশ্মীর বিভাজনের আগে, এই রাস্তার মাধ্যমে উরি রাওয়ালপিন্ডি এবং শ্রীনগরের সাথে যুক্ত ছিল। আর একটি গুরুত্বপূর্ণ রাস্তা উরিকে, হাজী পীর গিরিপথ হয়ে, পুঞ্চেরর সাথে যুক্ত করেছিল।

উরি শ্রীনগর থেকে ৭৬ মাইল, মুজাফফরাবাদ থেকে ৪২ মাইল এবং পুঞ্চ থেকে ৪৯ মাইল দূরে অবস্থিত।

## ইতিহাস
হরি সিং নলওয়া (শাসনকাল ১৮২০-১৮২৩), শিখ মহারাজা রঞ্জিত সিংয়ের সেনানায়ক-প্রশাসক, উরির দুর্গটি তৈরি করেছিলেন।

প্রথম অ্যাংলো-শিখ যুদ্ধ (১৮৪৫–১৮৪৬) এবং অমৃতসর চুক্তি (১৮৪৬)র পরে রাজা গুলাব সিং জম্মু ও কাশ্মীরের মহারাজা ঘোষিত হয়েছিলেন, রবি নদী এবং সিন্ধুর অন্তর্গত সমস্ত জমি তাঁর অধিকারে এসেছিল। কাশ্মীর প্রদেশের মুজাফফরাবাদ জেলার একটি তহশিল হয় উরি।

২২ শে অক্টোবর, ১৯৪৭ সালে, উপজাতীয় আগ্রাসনের পর, পাকিস্তান থেকে আসা পশতুন উপজাতির হাতে মুজফফরাবাদ ও উরির পতন হয়। অভিযানকারীরা বারমুলায় এসে থামে। ২৬শে অক্টোবর মহারাজার ভারতে যোগদানের পরে, ভারত থেকে বিমানে করে সৈন্য পাঠানো হয় কাশ্মীর উপত্যকায়, ভারতীয় সেনা নভেম্বরের মাঝামাঝি সময়ে বারামুল্লা এবং উরি পুনরুদ্ধার করেছিল।ভারত সরকার উরির প্রতিরক্ষার জন্য সর্বাধিক গুরুত্ব দিয়েছিল।
অন্যদিকে মুজাফফরাবাদ পাকিস্তানের নিয়ন্ত্রণে আসে এবং আজাদ কাশ্মীরের রাজধানী হয়ে ওঠে। পরবর্তীকালে উরির তহশিলটি বারমুলা জেলার অন্তর্ভুক্ত হয়।

### ২০১৬ উরি সন্ত্রাসী হামলা

১৮ সেপ্টেম্বর ভোর সাড়ে ৫ টার সময় চার জন সন্ত্রাসবাদী নিয়ন্ত্রণ রেখার কাছে উরির ভারতীয় সেনাবাহিনী ব্রিগেডের সদর দপ্তরে হামলা করে। শোনা যায় যে তারা ৩ মিনিটের মধ্যে ১৭টি গ্রেনেড হামলা করেছিল। তাঁবুসহ একটি রিয়ার প্রশাসনিক বেস শিবিরে আগুন ধরে গিয়েছিল এবং ১৩-১৪ জন সেনা সদস্য নিহত হয়েছিল। ছয় ঘণ্টার বন্দুকযুদ্ধের পর, চারজন সন্ত্রাসবাদী নিহত হয়। আক্রমণে অতিরিক্ত ১৯-৩০ জন সেনার আহত হওয়ার খবর পাওয়া গিয়েছিল।

## জনসংখ্যার উপাত্ত

২০১১ সালের সেন্সাস ইন্ডিয়া প্রকাশিত প্রতিবেদন অনুসারে, উরি শহরের জনসংখ্যা হল ৯,৩৬৬ জন, যার মধ্যে ৬৬৭৪ জন (৭১%) পুরুষ এবং ২,৬৯২ (২৯%) মহিলা। এর গড় সাক্ষরতার হার ৮৮.৪৬%, যা জাতীয় গড় ৭৬% এর চেয়ে বেশি। পুরুষদের মধ্যে সাক্ষরতার হার ৯৫.২৭%, মহিলা সাক্ষরতার হার ৭০.০২%। শিশুদের যৌন অনুপাত প্রায় ৮৫১, যেখানে রাজ্যের গড় ৮৬২ এবং ৬ বছরের কম বয়সী বাচ্চাদের জনসংখ্যা ৮৭৯ যা মোট জনসংখ্যার ৯.৩৯%।

## তথ্যসূত্র

## গ্রন্থপঞ্জি
* 
* 
* 

## আরো পড়ুন
* A town called Uri — How the September 18 attack may now change it, The Indian Express, 25 September 2016.

বিষয়শ্রেণী:বারমুলা জেলার শহর ও নগর
রবীন্দ্রনাথ মুর্মু

**রবীন্দ্রনাথ মুর্মু** হলেন ভারতের ঝাড়খণ্ডের একজন সাঁওতালি লেখক। তিনি ২০১২ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।

## জীবনী
রবীন্দ্রনাথ মুর্মু তালা টুডুর ভাই। তিনি টাটা স্টিলে কাজ করতেন। রবীন্দ্রনাথ মুর্মু মহাশ্বেতা দেবীর উপন্যাস *ইটের উপর ইট* সাঁওতালি ভাষায় *ইটা চেতান ইটা* শিরোনামে অনুবাদ করেন। বইটির জন্য তিনি ২০১২ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন। এছাড়া, তিনি আচার্য চতুর সিং রচিত হিন্দি গ্রন্থ *সাচ্চাই কি কারামত* ও শরৎচন্দ্র চট্টোপাধ্যায় রচিত উপন্যাস *[[বড়দিদি]]* সাঁওতালি ভাষায় অনুবাদ করেছেন।

## তথ্যসূত্র

বিষয়শ্রেণী:১৯৬০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:সাঁওতালি লেখক
বিষয়শ্রেণী:সাহিত্য অকাদেমী পুরস্কার বিজয়ী
বিষয়শ্রেণী:ভারতীয় লেখক
বিষয়শ্রেণী:ভারতীয় অনুবাদক
বিষয়শ্রেণী:সাঁওতালি ব্যক্তি
বিষয়শ্রেণী:২১শ শতাব্দীর ভারতীয় অনুবাদক
বাগরাস

**বাগরাস** বা **বাগরিস**, প্রাচীন **প্যাগ্রে** (Πάγραι) ( ), আমানুস পর্বতমালার তুরস্কের ইস্কেন্দেরুন জেলার একটি শহর এবং এর নিকটবর্তী দুর্গ।

স্ট্রাবোর *[[ভৌগোলিকা]]*-তে এটিকে গিন্দারাসের সীমান্তে অবস্থিত হিসাবে উল্লেখ করেছে, "প্রাকৃতিক দুর্গ" যা আমানুস পর্বতমালার উপরে *আমানিয়ান* প্রবেশদ্বার বা *অ্যামানাইডস পাইলায়ে* নিয়ে যায়।

## দুর্গের ইতিহাস
প্যাগ্রের দুর্গটি নির্মিত হয়েছিল ৯৬৫ অব্দে বাইজ্যান্টাইন সম্রাট নাইকোফোরোস দ্বিতীয় ফোকাসের দ্বারা, যিনি মাইকেল বোর্তেজেসের নেতৃত্বে নিকটবর্তী শহর অ্যান্টিওকের শহরতলিতে অভিযান চালানোর জন্য ১০০০ পদাতিক এবং ৫০০ অশ্বারোহী রেখেছিলেন। দুর্গটি আলমানিয়ান প্রবেশদ্বার ডাকতে একটি বাহিনীর জন্য একটি বেস সরবরাহ করেছিল। এটি একটি স্তূপের চারপাশে দুটি স্তরে নির্মিত হয়েছিল, আর্মেনিয়ান কাজের অনুরূপ দুর্গ এবং জলজ জল সরবরাহ করে। 
বাম|থাম্ব|250x250পিক্সেল| পশ্চিম দিকের ধ্বংসাবশেষগুলির নিকটতম দৃশ্য
এরপরে এটি নাইটস **টেম্প্লার**  দ্বারা **গ্যাস্টন** (এছাড়াও **গ্যাস্টুন**, **গুয়াসকন**, **গাস্টিম** ) নামে পুনর্নির্মাণ করা হয়েছিল এবং তাদের দ্বারা বা অ্যান্টিওকের প্রিন্সিপালিটি দ্বারা ধরে রাখা হয়েছিল যতক্ষণ না ২৬ আগস্ট ১১৮৯-এ সালাদিনকে বন্দী করতে বাধ্য করা হয়। এটি ১১১৯ সালে আর্মেনীয়রা দ্বারা আটক করা হয়েছিল ( দ্বিতীয় লিওর অধীনে),  এবং তাদের দখলটি তাদের এবং অ্যান্টিওকিনিস এবং টেম্পলারদের মধ্যে একটি প্রধান বিতর্ক হয়ে দাঁড়িয়েছিল।

অনেক আলোচনার পরে অবশেষে এটি ১২১৬ সালে টেম্পলারগুলোতে ফিরে আসে। আর্মেনীয় ইতিহাস অনুসারে এটি প্রায় আলেপ্পোর বাহিনী দ্বারা অবরোধের বিরুদ্ধে প্রতিরোধ করেছিল।  ১২৬৮  সালে বাইবার্সের কাছে এন্টিওকের পতনের পরে, গ্যারিসন হতাশ হয়ে যায় এবং একজন ভাই নির্জন হয়ে দুর্গের চাবিগুলি তাঁর কাছে উপস্থাপন করেন। বাকী ডিফেন্ডাররা তারা যা করতে পারে তা ধ্বংস করে দুর্গকে সমর্পণ করার সিদ্ধান্ত নিয়েছে। দুর্গটি ক্ষতিগ্রস্ত হওয়া সত্ত্বেও, আর্মেনিয়ার দ্বিতীয় হেথুম এবং আর্মেনিয়ার চতুর্থ লিও ১৩০৫ সালে নিকটবর্তী একটি পাশের মামলুক আক্রমণকারী বাহিনীকে যথাযথভাবে পরাজিত করেছিল। 

পুরো কমপ্লেক্সের একটি সমীক্ষা পরিকল্পনা সহ প্রথম বিশদ ঐতিহাসিক এবং প্রত্নতাত্ত্বিক মূল্যায়ন ১৯৭৯ সালে আরডাব্লু এডওয়ার্ডস দ্বারা সম্পন্ন হয়েছিল।  দুর্গটির ত্রিশটিরও বেশি কক্ষ রয়েছে যা তিনটি প্রাথমিক স্তরের খাড়া আউটক্রপকে ঘিরে রেখেছে। যদিও সাইটটিতে প্রাথমিকভাবে আরব এবং বাইজেন্টাইন নির্মাণের পর্যায় ছিল, বেশিরভাগ বাহ্যিক রাজমিস্ত্রি ফ্রাঙ্কিশ পেশা থেকে। কিছুটা নিয়ন্ত্রণের সময় টাওয়ার এবং দেয়ালগুলির মেরামতগুলি আর্মেনিয়ানরা তাদের স্বতন্ত্র রাজমিস্ত্রি দিয়ে তৈরি করেছিলেন। আর্মেনিয়ানরা ১২তম থেকে ১৪ শতকের মধ্যে সিলিসিয়ার বৃষ এবং অ্যান্টি-টরাস লৌকিক পর্বতমালার পাশে যে জটিল প্রতিরক্ষামূলক ব্যবস্থা তৈরি করেছিল তাতে কখনও বারাসকে একীভূত করা যায় নি। 

## বহিঃসংযোগ

* আজকের বাগ্রাসের ছবি 
* গ্যাস্টন দুর্গে ফোর্ট্রেটিস ডি ওরিয়েন্ট 
* ব্যারাস ক্যাসেলের বিস্তৃত ফটোগ্রাফিক জরিপ এবং পরিকল্পনা

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে